**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаса Экономическöй сöвет бердын Коми Республикаын административнöй реформа нуöдöм кузя ведомствокостса комиссия йылысь» Коми Республикаса Правительстволöн 2006 во вöльгым тöлысь 15 лунся 286 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Коми Республикаса Экономическöй сöвет бердын Коми Республикаын административнöй реформа нуöдöм кузя ведомствокостса комиссия йылысь» Коми Республикаса Правительстволöн 2006 во вöльгым тöлысь 15 лунся 286 №-а шуöмö татшöм вежсьöмъяс:

1) 3 пункт гижны тадзи:

«3. Тайö шуöмсö олöмö пöртöм бöрся видзöдны Коми Республикаса Юралысьлöн да Коми Республикаса Правительстволöн Администрацияса Веськöдлысь Л.О.Опариналы»;

2) Коми Республикаса Экономическöй сöвет бердын Коми Республикаын административнöй реформа нуöдöм кузя ведомствокостса комиссияын (водзö – Комиссия), мый вынсьöдöма шуöмöн, (1 №-а содтöд):

а) пыртны Комиссияö Н.Н.Смышляевöс - Коми Республикаса архитектура, стрöитчöм да коммунальнöй овмöс кузя министрöс, А.В.Фридманöс – Коми Республикаса промышленносьт да энергетика кузя министрöс медводдза вежысьöс, И.Г.Гарезинаöс – Коми Республикалöн сьöм овмöсса министрöс вежысьöс, сэтысь В.М.Гайзерöс, И.А.Поздеевöс киритöмöн;

б) Л.О.Опариналы сетны Комиссияса веськöдлысьлысь могъяс;

в) А.П.Власовалы сетны Комиссияса веськöдлысьöс вежысьлысь могъяс;

г) А.С.Родовлысь чин нимсö гижны тадзи:

«Коми Республикаса Юралысьлöн да Коми Республикаса Правительстволöн Администрацияса Веськöдлысьöс медводдза вежысь».

Коми Республикаса Юралысь В. Гайзер

Сыктывкар

2010 вося рака тöлысь 29 лун

71 №

Вудж. Кузнецова Н.А., 1 439 пас